CPF แนวโน้ม Q3/61กำไรสดใสรับ High Season แนะซื้อเป้า 28 บ.
CPF แนวโน้ม Q3/61กำไรสดใสรับ High Season แนะซื้อเป้า 28 บ.
15 ส.ค. 2561

บล.ฟินันเซีย ไซรัส ระบุในบทวิเคราะห์วันนี้(15ส.ค.61) ว่า  บริษัท เจริญโภคภัณฑ์อาหาร จำกัด (มหาชน) หรือ CPF กำไรสุทธิ ไตรมาส 2/61 เท่ากับ 5,893 ลบ. (+93% เทียบไตรมาสก่อนหน้า, +45% เทียบช่วงเดียวกันของปีก่อน) หากไม่รวมกำไรขายเงินลงทุนหลายรายการ 2,714 ลบ. กำไรจากการเปลี่ยนแปลงมูลค่ายุติธรรมพันธ์หมู 1,417 ลบ. และขาดทุนด้อยค่าความนิยม 515 ลบ.   ได้กำไรปกติที่ 2,388 ลบ. พลิกจากที่ขาดทุนใน ไตรมาส1/61 และเพิ่มจากปีก่อน 28% ถือว่าทำได้ดีกว่าคาด
แนวโน้มกำไรปกติ ไตรมาส 3/61 จะดีขึ้นเพราะเป็น High Season และราคาเนื้อสัตว์ในประเทศกลับมาฟื้นตัว ยังคาดกำไรสุทธิปีนี้ไว้ที่ 1.42 หมื่นลบ. -6.9% เทียบช่วงเดียวกันของปีก่อน และคงราคาเป้าหมายที่ 28 บาท โดยมีปันผลงวด 1H18 ที่หุ้นละ 0.35 บาท คิดเป็นผลตอบแทน 1.4% ขึ้น XD 28 ส.ค.